تمت ارشفة منتديات نبع الفرات
مرحبا
الطريقة الأولى: إعلانات الفيس بوك الممولة و الدفع عن طريقة بطاقة ماستر كارد او فيزا كارد
هذه هي الطريقة الأكثر فعالية، و اللي تحتاج منك أنه عندك بطاقة دفع عبر الانترنت، و طبعا هذا يعني أنه لازم تصرف فلوس،
الخطوات:
1- تروح على مدير الاعلانات
https://www.facebook.com/ads/manage/
2- تضغط على زر (إنشاء إعلان)
3- تختار الصفحة مالتك من القائمة اللي يعرضها إلك
4-مثل اني ختاريت (نبع الفرات) هذة الصفحة
4790
راح تنتقل إلى صفحة تحدد بيها خصائص اعلانك، و ببدايتها راح يشوفك نموذج من الاعلان عن الصفحة، بيها صورتها و عنوان الاعلان و وصف الصفحة
تنزل ، راح تلقى مأشر (الحصول على مزيد من الاعجابات بالصفحة) تخلليها مثل ما هي
تنزل، تكدر هنا تحدد اعلانك، العنوان والوصف والصورة (اذا حبيت تغيرهم) و وين تريد ينتقل المستخدم إذا ضغط على اعلانك
الأحداث المرعية خلليها مأشرة، لأن راح يستخدمها الفيس بوك أيضا للترويج عن صفحتك
هسة وصلنا للـ (جمهور)، منو تريده يشوف اعلانك ؟ أو اعلانك راح يكون ممكن عرضه إلى (من) ؟
العمر ؟ حدد العمر (من إلى)
نوع الجنس ؟
الاهتمامات و النشاطات ؟ إختار اللي يعجبك أو بقيها فارغة علمود يطلع الاعلان لكل الأشخاص
عمليات التواصل، طبعا تختار الاشخاص غير المتصلين بالصفحة
خيارات التواصل المتقدمة، من تفتحها راح تلكي خياراات أخرى ، .. إذا تحب تتركها كما هي
وصلنا آخر شي للحملة الاعلانية و التسعير
تكتب (إسم) للحملة الاعلانية مالتك بالحقل (إسم الحملة الاعلانية الجديدة)
تختار من القائمة المنسدلة (ميزانية الحملة كلها) لأجل ما يخصم من بطاقتك بشكل يومي، و تحدد كم ميزانية الحملة ككل (مثلا 30 دولار)
وقت البداية و النهاية .. خلليها مثلا شهر
وصلنا (آخر شي) لنقطة مهمة، و هي تسعيرة الـ (ضغطة) .. لازم تروح على (التسعير المتقدم)
إختار التحسين لزيادة عدد النقرات، و تختار (تحديد المبلغ الاقصى يدويا للنقرات) علمود تتحكم انته بسعر النقرة
تخلليها مبلغ معين ، مثلا 0.02 (يعني 2 سنت للنقرة)
أقل رقم للنقرة هو (1 سنت)، بس خللي ببالك من تخللي مبلغ قليل، هذا راح يخللي اعلانك قليل الظهور بالفيس بوك، و تبقى فلوسك و اعلانك نايمة على قلبك محد يشوفها، و من تزيد السعر راح يظهر اعلانك هواي (قبل أي اعلان آخر) بس بنفس الوقت راح تخلص فلوسك بسرعة، .. حاول (تراوسها) بين هاي و بين هاي ، .. جرب مثلا (2 سنت) بالبداية، و اذا شفت الاحصائيات مو تمام ، جرب تزيدها، في جميع الاحوال لا تخللي الفيس بوك هو اللي يتحكم باعلى سعر للنقرة
كذلك، أقل رقم ممكن تصرفه خلال اليوم هو (1 دولار) يعني تكدر تخللي ميزانية الحملة مالتك (10 دولار) و تخللي المدة (10 ايام أو أقل فقط)
تضغط بعدها على مراجعة الإعلان ، راح تنتقل إللى صفحة تنطيك ملخص عن إعلانك
تضغط على زر (شراء) يطلعلك نموذج يخلليك تختار طريقة الدفع، تختار (بطاقة إئتمان)
و تملي معلومات بطاقة الائتمان (إسم صاحب البطاقة، الرقم ،تاريخ الصلاحية، رمز الأمنية، العنوان) و تضغط تقديم
رمز القسيمة .. ما عندك، اضغط متابعة
اذا طلب منك تسجيل الدخول، تسجل بكلمة مرورك دخولك بالفيس بوك
هسة .. تدخل معلومات الحساب، و هي معلومات خاصة بالفيس بوك للأغراض المالية.. امليها و اخلص منها و اضغط حفظ التغييرات، و تكون نجحت بعملية إنشاء الاعلان .. تهانينا ، خسرتني 10 دولارات لان سويت اعلان لنبع الفرات خخخ
طريقة الحصول على الاعجابات عن طريق موقع ذو شعبية
اذا كنت صاحب موقع، أو كان أحد أصدقائك صاحب موقع، او تريد تدفع فلوس لأحد أصحاب المواقع علمود اعلان خاص بالصفحة مالتك للحصول على (الاعجابات) .. هذه طريقة ممتازة للغاية، تروح لهذه الصفحة:
https://developers.facebook.com/docs.../plugins/like/
و تخللي الرابط مال الصفحة مالتك بحقل الرابط:
و تحدد بقية خواص (زر أعجبني)
4791
4792
هذه تصير بالاتفاق مع صاحب الموقع، و النتيجة أنه نموذج (زر أعجبني) يكون مباشرة داخل الموقع (بالهيدر)، بحيث مجرد ما يضغط على الزر أي مستخدم، راح ينحسب إعجاب بالصفحة مالتك، على منتداك ايضا على الفيس بوك بالهيدر
طرق أخرى مجانية
1- أنه تنشر منشورات اعلانية عن الصفحة مالتك (انضموا الآن) ، و تطلب من معجبين الصفحة انه (يسوولها مشاركة) علمود يشوفوها أصدقائهم
2- مع كل ضغطة (لايك) من معجبين الصفحة على منشوراتك (مهما كانت) راح يبين هذا بالـ homes مال أصدقائهم و ممكن يدخلون للصفحة مالتك و يسوولها إعجاب، هذا يتطلب أنه تكون منشورات الصفحة مالتك حلوة وتستقطب المستخدمين للمشاركة أو الإعجاب
2- أنه تسوي (تبادل إعلاني) مع الصفحات الأخرى، يعني تتفق مع مدير صفحة أخرى، انه يسويلك اعلان على شكل منشور، و و انته بالمقابل تسويله إعلان على شكل منشور كل واحد بصفحته ، بحيث هو يحصل معجبين منك، و انته تحصل معجبين منه
3- أنه تخللي رابط الصفحة مالتك بتوقيعك بأي منتدى ، و تطلب من الأعضاء (إنضموا الآن إلى صفحتي على الفيس بوك) او ( تابعوا منشوراتنا على الفيس بوك في صفحة كذا) بحيث من يضغط على رابط الصفحة و هناك يطلع على الصفحة و ممكن يضغط على زر (اعجبني) بداخل الصفحة
أتصور هذه الطرق الممكنة المتوفرة حاليا ، و إذا احد عنده معلومات أخرى يتفضل بيها نكون إله شاكرين
تحياتي @محمد القطبي
ملاحضة\\ يمنع نقل الموضوع لو سمحتم لان الموضوع حصري في منتديات نبع الفرات
مجهود مميز
سلمت لنا
شكرا عمة ع المرور ولو تستحقون التعب
عاشت ايدك محمد
ايدك العايشة عمو حازم أنرت :4:
شكرا محمد على النشر موضوع مميز
ولو مولاي ناج راسي :4:
الذين يشاهدون الموضوع الآن: 3 (3 من الأعضاء و 0 زائر)
محمد القطبي,
Alforati,
Ibn-Alforat
شنو السالفة ههه
:smileys-thinking-70 صاير شي :lmao:
عندي بطاقة كي الذكيه
ايصير ارهنه عندك :4:
جيبهة ومعليك:4:
بس تعالي بعد سنتين تلكيني مغلس:4:
الذين يشاهدون الموضوع الآن: 3 (3 من الأعضاء و 0 زائر)
محمد القطبي,
Alforati,
Ibn-Alforat+
هذولة بعدهم بس لا صاير شي
:o
بهلول الرشيد,
Alforati+,
Ibn-Alforat+
انتوا شعدكم لازكين بالموضوع يلله برا
Ibn-Alforat @Alforati كولو شكو!!!!!!؟؟؟؟؟.............:)
حلو عاشت ايدك ابو جاسم الورد محمد القطبي ، مجهود راقي اخذ الفلوس من حازم لتخليه يغلسهن عليك ههههههههه
مينطي نحس:4: